CELEX: 62021TN0238
Language: hu
Date: 2021-05-04 00:00:00
Title: T-238/21. sz. ügy: 2021. május 4-én benyújtott kereset – Ryanair kontra Bizottság

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/54
            
         
      2021. május 4-én benyújtott kereset – Ryanair kontra Bizottság
      (T-238/21. sz. ügy)
      (2021/C 242/77)
      Az eljárás nyelve: angol
      
         Felek
      
      
         Felperes: Ryanair DAC (Swords, Írország) (képviselők: E. Vahida, F-C. Laprévote, V. Blanc, S. Rating és I. Metaxas-Maranghidis ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes által 2020. augusztus 17-én hozott, SA.57543 – Dánia és SA.58342 – Svédország – Covid19: A SAS AB feltőkésítése – állami támogatásra vonatkozó határozatát; (1) és
               
            
                  —
               
               
                  az alperest kötelezze a költségek megfizetésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy az alperes tévesen alkalmazta az állami támogatási intézkedésekre vonatkozó ideiglenes keret a gazdaságnak a jelenlegi Covid19-járvánnyal összefüggésben való támogatása céljából megnevezésű ideiglenes keretet és az EUMSZ 107. cikk (3) bekezdésének b) pontját, amikor úgy ítélte meg, hogy a SAS AB jogosult a támogatásra, és nem értékelte, hogy léteznek-e más, a feltőkésítésnél megfelelőbb és kevésbé torzító hatású intézkedések. A felperes azt is felrója az alperesnek, hogy tévesen alkalmazta az állami támogatási intézkedésekre vonatkozó ideiglenes keret a gazdaságnak a jelenlegi Covid19-járvánnyal összefüggésben való támogatása céljából megnevezésű ideiglenes keretet és az EUMSZ 107. cikk (3) bekezdésének b) pontját, amikor úgy ítélte meg, hogy a feltőkésítés összege arányos, mivel nem alkalmazott megfelelő feltételeket az állam kivonulása tekintetében, nem értékelte megfelelően a kedvezményezett jelentős piaci erejét, és nem alkalmazott megfelelő intézkedéseket ennek orvoslására, nem akadályozta meg az agresszív kereskedelmi terjeszkedést, megsértette azon kötelezettségét, hogy a támogatás kedvező hatásait a kereskedelmi feltételekre és a torzulásmentes verseny fenntartására gyakorolt kedvezőtlen hatásaihoz viszonyítva mérlegelje (azaz „mérlegelési teszt”), és végül, mivel a szerkezetátalakítási terv késedelmes benyújtását követelte meg.
               
            
                  2.
               
               
                  A második, arra alapított jogalap, hogy az alperes megsértette az EUMSZ különös rendelkezéseit, valamint az európai uniós jog általános elveit, amelyek az 1980-as évek vége óta megalapozták a légi közlekedés liberalizációját az Európai Unióban (azaz az – 1008/2008/EK rendelet (2) révén a légi közlekedésre alkalmazott – hátrányos megkülönböztetés tilalmának elvét, a szolgáltatásnyújtás szabadságát és a letelepedés szabadságát).
               
            
                  3.
               
               
                  A harmadik jogalap azon alapul, hogy az alperes komoly nehézségek ellenére nem indított hivatalos vizsgálati eljárást, és megsértette a felperes eljárási jogait.
               
            
                  4.
               
               
                  A negyedik jogalap azon alapul, hogy az alperes megsértette az indokolási kötelezettségét.
               
            
         (1)  HL 2021. C 50., 3–5. o.
      
      
         (2)  A Közösségben a légi járatok működtetésére vonatkozó közös szabályokról (átdolgozott változat) (EGT-vonatkozású szöveg) szóló, 2008. szeptember 24-i 1008/2008/EK európai parlamenti és tanácsi rendelet (HL 2008. L 293., 3. o.).